ખેડૂત ફસલ થાય એટલે ધીરધાર કરનારના ઘેર વર્ષનું અનાજ ભરાવી દેતા હતા. બીજી બાજુ આસામીને જાળવવા ધીરધાર કરનાર બીજા પાસેથી ઉધાર લઈને પણ પૈસા આપતા હતા. જો એ ન આપે તો ખેડૂતો અનાજ વેચીને રકમ ઉભી કરી લેતા. એનું લેણું ચૂકવતા નહી અને આસામી તરીકે બીજા ધીરધાર કરનારને ત્યાં વ્યહવાર શરૂ કરતા હતા. દર વર્ષે અષાઢ સુદ બીજના દિવસે બધા હિસાબ ચોખ્ખા થાય. એ દિવસે ખેડૂતોના, વિઘોટોના, મોચીના, દરજીના બધા પૈસા આપવાના હોય. ગામના બેજા ધંધાઓના મુકાબલે ધીરધારનો ધંધો ‘ઠંડો ધંધો’ ગણાતો હતો.